b'\n_START_ARTICLE_\nGisle Harr\n_START_SECTION_\nFamilie\n_START_PARAGRAPH_\nGisle Harr er s\xc3\xb8nn av billedhuggeren Kari Rolfsen og maleren Karl Erik Harr.\n_START_SECTION_\nUtdannelse\n_START_PARAGRAPH_\nHarr studerte ved Oslo tegne- og maleskole fra 1985 til 1988 og ved Det ungarske kunstakademi fra 1990 til 1991. Han var hospitant innen grafikk ved SHKS fra 1991 til 1993, og ved Statens kunstakademi i Oslo fra 1994 til 1998.\n_START_SECTION_\nUndervisningsvirksomhet\n_START_PARAGRAPH_\nHarr har undervist og holdt workshops for blant andre Riksutstillinger, Den kulturelle skolesekken, Kunsth\xc3\xb8gskolen i Oslo og flere forskoler.\n_START_SECTION_\nUtstillinger og innkj\xc3\xb8p\n_START_PARAGRAPH_\nHarr har hatt en rekke utstillinger, blant annet ved Galleri F15, Henie Onstad Kunstsenter, Oslo Kunstforening, Riksutstillinger, H\xc3\xb8stustillingen, Skulpturbiennalen, Museet KUBE  og Kunstnerforbundet._NEWLINE_Verker av Harr har blitt innkj\xc3\xb8pt blant annet av Norvoll skole og autismesenter, Grevle alders- og sykehjem, Oslo kommune, Statoil, DNB Nor, Vestfossen Kunstlaboratorium og Oslo Bymuseum.\n_START_SECTION_\nPriser og utmerkelser\n_START_PARAGRAPH_\nI 2009 mottok Gisle Harr Aksel Waldemars minnepris.\n_START_SECTION_\nOrganisasjonsvirksomhet\n_START_PARAGRAPH_\nHan er medlem av Norsk Billedhoggerforening og Landsforeningen Norske Malere._NEWLINE_Han har hatt styrelederverv i Norsk Billedhoggerforening fra 2011  og sentralstyreverv i Norske Billedkunstnere 2002-2004. Han er ogs\xc3\xa5 en engasjert debattant i media.'